Lav et referat af nedenstående tekst:

Tekst:
Christian Mink Services, der står for aflivningen af mink på Gjøl, har nu indgået overenskomst med 3F efter fagforeningen i morges varslede konflikt. Fra nu af er medarbejderne dækket ind under 3F's GLSA overenskomst. - Det betyder, at vi afblæser konflik og sympatikonflikt med det samme. Vi skal tale med alle medarbejdere i morgen, og vi vil også tale om arbejdsmiljø, det vil vi i samarbejde med medarbejderne sætte fokus på. Vi står ikke af, vi gør det i samarbejde med medarbejderne, så det bliver ordentlige arbejdsvilkår, siger formand for 3F Midtvendsyssel, Per Kjeldsen. - Der er lavet minimumskrav til, hvordan man skal aflønne. Så det er vi meget meget tilfredse med at det lykkes. Ifølge formanden for 3F forløb mødet i fred og ro, og der blev holdt en god tone. Tror firmaet må lukke Mend da TV2 Nord her til aften får fat på ejeren af Christian Mink Services, Catalin Cioce, er der ikke helt så god stemning, som hos 3F Midtvendsyssel. - Jeg er ikke tilfreds nu, men bliver det måske. Jeg skal jo følge reglerne, sukker han i telefonen. Kommer det til at koste dig mange penge, at have indgået overenskomst med 3F? - Med denne aftale går jeg fallit meget snart. Jeg tror, at firmaet vil lukke om tre til fire måneder, men jeg har ikke andet valg, siger han. - Jeg føler mig meget uheldig.

Referat:
3F og Christian Mink Services har indgået overenskomst. 3F er godt tilfredse, men ejeren af mink-firmaet ser ikke helt så lyst på fremtiden.